《戊午八月十七日出钱塘江头看午潮》
明代·林光

江头细雨棹初回，潮傍中秋亦壮哉。水底暗疑雷鼓动，海门惊壮雪山来。

雄吞众水期如约，急送行舟去似催。引领篷窗兴无限，白云遮破万山堆。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。